Проект!

ЗАКОН
ЗА ДОПЪЛНЕНИЕ НА ЗАКОНА ЗА ЗДРАВЕТО
(Обн., ДВ, бр. 70 от 2004 г.; бр. 46, 76, 85, 88, 94 и 103 от 2005 г., бр. 18, 30, 34, 59, 71, 75, 81, 95 и 102 от 2006 г., бр. 31, 41, 46, 53, 59, 82 и 95 от 2007 г., бр. 13, 102 и 110 от 2008 г., бр. 36,41, 74, 82, 93, 99 и 101 от 2009 г. и бр. 41, 42, 50, 59 и 62 от 2010 г.)

§ 1. Създават се чл. 826 - чл.82 г:
„Чл. 826. Лице, което е извършило умишлено престъпление, установено с влязла в сила присъда, и с това е навредило на здравето на друго лице, както и лице, което е извършило престъпление в състояние на алкохолно опиянение, употреба на наркотични или упойващи вещества или при настъпило пътнотранспортно произшествие, което е довело до увреждане на здравето на друго лице, заплаща на съответното лечебно заведение извършените разходите за лечението, при условия и по ред, определени с наредба на министъра на здравеопазването.

Чл. 82в. Когато разходите за лечение на пострадалото лице са в обхвата на задължителното здравно осигуряване или на дейностите по чл. 82, но не са заплатени по реда чл. 826, за възстановяване на дължимата сума за лечение РЗОК, съответно министърът на здравеопазването подават искане за издаване на заповед за незабавно изпълнение по реда на чл. 418 от Гражданския процесуален кодекс, въз основа на извлечение от счетоводните си книги.

Чл. 82 г. (1) Със заплащане на разходите за лечение на пострадалото лице НЗОК, съответно министърът на здравеопазването или здравноосигурителното дружество и лечебното заведение встъпват в правата на увреденото лице срещу причинителя на вредата до размера на платените разходи за лечение.
(2) Пострадалото лице е длъжно да съдейства на лицата по ал. 1 при упражняване на правата им за възстановяване на направените разходи за лечението му срещу причинителя на увреждането."

ЗАКЛЮЧИТЕЛНИ РАЗПОРЕДБИ

§ 2. В Закона за здравното осигуряване (обн., ДВ, бр. 70 от 1998 г.; бр. 93 и 153 от 1998 г., бр. 62, 65, 67, 69, 110 и 113 от 1999 г., бр. 1, 31 и 64 от 2000 г., бр. 41 от 2001 г., бр. 1, 54, 74, 107, 112, 119 и 120 от 2002 г., бр. 8, 50, 107 и 114 от 2003 г., бр. 28, 38, 49, 70, 85 и 111 от 2004 г., бр. 39, 45, 76, 99, 102, 103 и 105 от 2005 г., бр. 17, 18, 30, 33, 34, 59, 80, 95 и 105 от 2006 г., бр. 11 от 2007 г.; Решение № 3 на Конституционния съд от 2007 г. - бр. 26 от 2007 г., бр. 31, 46, 53, 59, 97, 100 и 113 от 2007 г., бр. 37, 71 и 110 от 2008 г., бр. 35, 41, 42, 93 и 101 от 2009 г. и бр. 19, 26, 43, 49, 58, 59 и 62 от 2010 г.) в чл. 110 се правят следните допълнения:

1.	В ал.1 след думите „заплатени от НЗОК" се добавя „и от Министерството на здравеопазването по реда на чл. 82 от Закона за здравето", след думата „вещества" се добавя " или при настъпило пътнотранспортно произшествие", след думите „ на НЗОК" се добавя „ и на Министерството на здравеопазването", а накрая се добавя „по реда на наредбата по чл. 826 от Закона за здравето".
2.	В ал. 2 думата „РЗОК може да поиска" се заменят с " РЗОК съответно министърът на здравеопазването подават искане".

§ 3. В Закона за подпомагане и финансова компенсация на пострадали от престъпления (ДВ, бр. 105 от 2006 г., изм., бр. 32 от 2010 г) в Глава трета „Форми на подпомагане и финансова компенсация на пострадали от престъпления" се създава чл. 16а:
„Чл. 16а. За възстановяване на дължимата сума за лечение по чл. 14, ал.1, т.1 министърът на здравеопазването, НЗОК или съответната РЗОК подават искане за издаване на заповед за незабавно изпълнение по реда на чл. 418 от Гражданския процесуален кодекс, въз основа на извлечение от счетоводните си книги."

Народен представител:

Д-р Лъчезар Иванов, д.м.н

мотиви

към Законопроекта за допълнение на Закона за здравето

Във връзка с провежданата последователна политика на Министерския съвет на Република България за спиране на „войната" по пътищата, обективирана с предлагането и приемането на Закона за изменение и допълнение на Закона за движението по пътищата, се предлага и настоящия законопроект, чиято основна цел е да доведе до намаляване на броя на жертвите по пътищата, чрез възлагане на задължение за плащане на лечението на пострадалите лица от причинителите на увреждането. Загрижеността за живота и здравето на гражданите на Република България е водещ национален приоритет.
Със законопроекта се създава законов механизъм, чрез който лице, което е извършило престъпление при настъпило пътнотранспортно произшествие, което е довело до увреждане на здравето на друго лице и до провеждане на стационарно или друго лечение, е длъжно да поеме разходите за лечението. Създава се и нормативно основание за възстановяване на разходите на НЗОК, Министерството на здравеопазването и лечебните заведения, направени за лечението на лица, пострадали от престъпления. В действащата правна уредба липсват правила, които дават право на лечебните заведения, НЗОК и здравноосигурителните дружества да встъпят в правата на пострадалия срещу причинителя на увреждането за направените разходи по лечението.
С § 1 от законопроекта се предлага създаването на чл. 82 г, с който се създава правна възможност, подобна на тази по чл. 213, ал.1 от Кодекса на застраховането, с правото на иск, основаващ се на законна суброгация- с встъпване на НЗОК, съответно министерството на здравеопазването, здравноосигурителното дружество и лечебното заведение в правата на лекувания пострадал срещу причинителя на увреждането.
С § 1 се предлага и създаването на чл. 826, с който се възлага на министъра на здравеопазването с наредба да определи реда и условията за заплащане на съответното лечебно заведение на разходите за лечението на пострадалото лице от причинителя на увреждането.
С § 2 и § 3 от Заключителните разпоредби се правят съответните изменения и допълнения в Закона за здравното осигуряване и в Закона за подпомагане и финансова компенсация на пострадали от престъпления.

Народен представител:

Д-р Лъчезар Иванов, д.м.н.